דינמו סטברופול

דינמו סטברופול (ברוסית: ФК Динамо Ставрополь) הוא מועדון כדורגל רוסי מהעיר סטברופול, אשר נוסד לראשונה בשנת 1924. המועדון התמודד בליגת העל הרוסית בעונת 1993 ובשנת 2014 פורק, אך הוקם מחדש בשנת 2015 ומתמודד מאז בליגה הרוסית השנייה. אצטדיון הקבוצה הוא אצטדיון דינמו בסטברופול, המכיל 15,817 מושבים ונחנך במאי 1920. השיפוץ האחרון בו בוצע בשנת 2009. את שנת הלידה של הכדורגל המקצועי בסטברופול נהוג לייחס לשנת 1912, אז הוקמה קבוצת הכדורגל הראשונה בעיר,  שנקראה בשם "ספורט". עד סוף שנות 1920 בסטברופול היו כבר יותר מעשרה מועדונים: "ראפיד", "שטורם", "סוקול", "קומסומול" ומועדון "המועצה לתרבות פיזית". המועדון החזק ביותר היה "ראפיד", שברשותו שיחקו לא רק שחקנים מקומיים — עובדי מפעלים וקולקטיבים, אלא גם ליגיונרים: איטלקים, רומנים, גרמנים והונגרים. מועדון דינמו הוקם בשנת 1924 על ידי אגודת הספורט דינמו.  בשנת 1925 התקיימה אליפות העיר סטברופול, שבה השתתפו 15 קבוצות, כולל דינמו.. הניצחון המשמעותי ביותר בהיסטוריה של "דינמו" הייתה הזכייה בתואר אליפות רוסיה הסובייטית ב-1949. ב-1946, דינמו התמודדה לראשונה באליפות ברית המועצות. מ-1962 עד 2008 (לא כולל שנת 2005) "דינמו" השתתפה באופן קבוע בטורנירים השונים של אליפויות ברית המועצות ורוסיה. ב-1957 סטברופול זכתה לייצוג באליפות ברית המועצות על ידי קבוצת "טרודוביה רזרבי", מ-1958 עד 1961, קבוצת ספרטק המקומית. בשנים 1980-1981 ו 1985-1991, דינמו שיחקה לראשונה בליגת המשנה הסובייטית בכדורגל. התוצאה הטובה ביותר — מקום 4 (1989). ב-1992, "דינמו" קיבלה את הזכות להתמודד בליגת העל הרוסית בכדורגל וסיימה את עונת הבכורה במקום 15. ב-1993, דינמו סיימה במקום ה-12, שהיה להישג הגבוה ביותר בתולדותיה. ב-1994 סיימה הקבוצה באליפות הארצית במקום 15 הלפני אחרון, שלא אפשר לה להישאר בליגת העל. מ-1995 עד 1999, הקבוצה שיחק בליגת המשנה. התוצאה הטובה ביותר לאורך השנים — מקום 5 ב-1996. משנת 2000 עד 2004 הקבוצה שיחק ב"אזור דרום" של הליגה השנייה והצליחה לסיים במקום הראשון ולחזור לליגת המשנה. בנוסף, הקבוצה זכתה בגביע הליגה השנייה. עם זאת, בינואר 2005 בשל בעיות כלכליות, המועדון איבד את מעמדו המקצועני. בעונת 2005 הקבוצה שיחקה בליגה החובבנית תחת השם "דינמו-סטברופול". בעונת 2006 קיבל חזרה את מעמדו כמועדון מקצועני עם חזרתו אל הליגה השנייה. ב-2009, המועדון שוב הורחק מליגת הכדורגל המקצוענית. בשלב זה היו בעיר שתי קבוצות כדורגל חדשות — "סטברופול-2009" ו "סטברופול", כל אחד מהם ראה עצמו כיורש לקבוצת דינמו שפורקה. ב-10 בפברואר 2010 מועדון הכדורגל "דינמו" סטברופול נרשם מחדש וב-11 במרץ, הפך למועדון כדורגל מקצועני, כאשר קבוצת "סטברופול-2009" שינתה את שמה ל "דינמו". ב-2012, המועדון חדל להתקיים. ב-2013 המועדון הוקם מחדש שוב, הפעם על בית ספר אולימפי מרכזי, והתמודד בליגות החובבניות. למרות הכנות הקבוצה לקראת העונה הבאה, בתחילת 2014, הקבוצה לא קיבלה תמיכה מרשויות העיר סטברופול, שהחליטו לתמוך בקבוצת "גזפרום טרנסגז סטברופול" (GTS), ודינמו שוב פורקה. בעונת 2015/2016 דינמו הוקמה מחדש — בשם "איגוד מועדון הכדורגל המקצועני "דינמו" סטברופול". זו השנה הנחשבת לשנת תחייתה של הקבוצה. באותה עונה החלה להתמודד באליפות הליגה השנייה (אזור דרום). בעונת 2021/2022 העפילה לשלב 32 האחרונות בגביע הרוסי. פרק זה לוקה בחסר. אנא תרמו לוויקיפדיה והשלימו אותו. אליפות רוסיה הסובייטית זכייה: 1949 גביע ליגת הכדורגל המקצוענית זכייה: 2004 הגביע הרוסי בכדורגל רבע גמר: 1992/93 הגביע הסובייטי בכדורגל שמינית גמר: 1990/91 אתר האינטרנט הרשמי של דינמו סטברופול דינמו סטברופול, ברשת החברתית פייסבוק דינמו סטברופול, ברשת החברתית אינסטגרם דינמו סטברופול, ברשת החברתית VK דינמו סטברופול, סרטונים בערוץ היוטיוב פרופיל, באתר Transfermarkt Вестник болельщиков «Динамо» Ставрополь в поддержку возрождения клуба История клуба — Официальный сайт ПФК «Динамо Ставрополь» Солёнов В. П. и др. Ставропольский футбол: от «Спорта» до «Динамо». — Ставрополь, 2009. — С.13 Ставропольского «Динамо» больше нет "Сайт федерации футбола Южного Федерального округа". אורכב מ-המקור ב-2018-04-19. נבדק ב-2018-03-17.